Fargʻona viloyati adliya boshqarmasi tomonidan 2022-yil 9 oyligi davomida amalga oshirilgan ishlar toʻgʻrisida

MAʼLUMOT

Viloyatda 19 ta tuman va shaharlar mavjud boʻlib, hozirda aholi soni 3 mln 931,1 ming nafar, shundan shaharlarda 2 mln 189,7 ming   
(56,2 %) qishloqlarda 1 mln 706,6 ming (43,8 %) nafar aholi istiqomat qilmoqda.

I. Murojaatlarni koʻrib chiqish sohasida.

Boshqarma va adliya boʻlimlariga hisobot davrida **10 621** ta murojaatlar kelib tushib, ularning 7 200 tasi yoki 67,7 foizga qanoatlantirilgan *(2021-yil* mos davri*ga nisbatan 33,5 % yoki 3 568 taga ortgan)*.

Murojaatlarning turlari:

**4 658 ta**si (43,8 %) mehnat munosabatlariga doir;

**724 ta**si (6.8 %) davlat xizmatlarini koʻrsatish masalasida;

**639 ta**si (6 %) ijtimoiy taʼminot masalasida;

**229 ta**si (2,1 %) uy-joy va yer masalasida;

**290 ta**si (2,7 %) notariat va advokatura sohasida;

**4 081 ta**si (38,4 %) kommunal toʻlovlar, soliq qonunchiligi, bank-kredit, nodavlat notijorat tashkilotlari va boshqa sohalarga taalluqlidir.

**II. N**azorat tadbirlari va qoʻllanilgan taʼsir choralari.

Ijtimoiy-iqtisodiy sohada huquqni qoʻllash amaliyotini oʻrganish, inson huquqlarini himoya qilish, davlat xizmatlarini koʻrsatish va boshqa sohalarda nazorat tadbirlari **259** ta oʻrganish *(oʻtgan yilning* mos davri*ga nisbatan 12,2 % yoki 36 taga kamaygan)*,monitoring **1085** ta *(oʻtgan yilning mos davriga nisbatan 175,3 % yoki 691 taga ortgan)*oʻtkazilib, buning natijasida 44 701 ta *(oʻtgan yilning mos davriga nisbatan 6,5 % yoki   
2 748 taga ortgan)* qonun buzilishi holatlari aniqlandi.

Aniqlangan qonun buzilishi holatlarini bartaraf etish maqsadida   
5 178 ta taqdimnoma *(oʻtgan yilning mos davriga 443,3 % yoki 4225 taga ortgan)* kiritilib, natijada jami **16 551** ta hujjatlar ijrosi toʻxtatildi yoki bekor qilindi *(oʻtgan yilning mos davriga 16 436 taga ortgan)*, mansabdor shaxslarining **2 460 ta** harakatlari (harakatsizligi) toʻxtatildi *(oʻtgan yilning mos davriga 1531 taga ortgan)*, **1 512** nafar *(oʻtgan yilning mos davriga nisbatan 121,7 % yoki 830 nafarga ortgan)* shaxslarning intizomiy javobgarlik masalasi hal etildi, shundan 25 nafar mansabdor shaxslar egallab turgan lavozimidan ozod etildi, shuningdek jismoniy va yuridik shaxslarni manfaatida sudlarga **26 mlrd 486 mln** soʻmlik **1 842** ta *(oʻtgan yilning mos davriga nisbatan 323,4 % yoki 1407 taga ortgan)* daʼvo arizalar kiritildi.

Shu bilan birga, jami 899 ta *(oʻtgan yilning mos davriga nisbatan 235,4 % yoki 631 taga ortgan)* holatlar boʻyicha mansabdor shaxslarning jinoiy (6 ta) va maʼmuriy (893 ta) javobgarligi masalasini hal etish boʻyicha vakolatli organlarga tegishli takliflar kiritilib, 805 nafari *(oʻtgan yilning mos davriga nisbatan 237,5 % yoki 621 taga ortgan)* shaxslarning javobgarlik masalasi hal etildi.

Koʻrilgan huquqiy taʼsir choralar natijasida **41 mlrd 117 mln** *(oʻtgan yilning mos davriga nisbatan 124,6 % yoki 22 mlrd 817 mlnga ortgan)* soʻm miqdordagi pul mablagʻlari qaytarilishi taʼminlandi.

III. Huquqiy targʻibot ishlarini amalga oshirish sohasida:

Hisobot davrida **27 mingga yaqin (***oʻtgan yilning mos davriga nisbatan 7 mingga kamaygan)* huquqiy targʻibot tadbirlari (uchrashuv, davra suhbati, seminar hamda televideniyeda, radio, gazeta va jurnallar hamda rasmiy veb-saytlarda) amalga oshirildi.

Sud, ichki ishlar, mahalla va oilani qoʻllab-quvvatlash organlari bilan hamkorlikda barcha mahallalarda **“Huquqiy axborot kuni”** tashkil etilib, bunda jinoyatchilik ortgan mahallalarga asosiy eʼtibor qaratgan holda, aholini ayniqsa yoshlarni qonunga hurmat ruhida tarbiyalash maqsadida mahallalarda 100 ga yaqin sayyor tarzda sudlar tashkil etildi.

Ichki ishlar organlari bilan hamkorlikda viloyatdagi “qizil hudud”ga kiruvchi **387 ta** mahalla fuqarolar yigʻinlarining **379 tasida** jinoyatchilikni oldini olishga qaratilgan manzilli targʻibot tadbirlari oʻtkazildi. Oʻtkazilgan tadbirlarda fuqarolarga Oʻzbekiston Respublikasi Jinoyat kodeksining 97 (qasddan odam oʻldirish), 103 (oʻzini oʻzi oʻldirish darajasiga yetkazish), 104 (qasddan badanga ogʻir shikast yetkazish),   
105 (qasddan badanga oʻrtacha ogʻir shikast yetkazish), 118 (nomusga tegish),   
164 (bosqinchilik), 165 (tovlamachilik), 166 (talonchilik),   
168 (firibgarlik), 169 (oʻgʻrilik), 277 (bezorilik) va boshqa moddalarda koʻrsatib oʻtilgan jinoyatlar hamda ularning oqibati xususida turli buklet, flayerlar, infografikalar yordamida batafsil tushuntirishlar berildi.

Mazkur huquqiy targʻibot tadbirlarida **20 ming** nafardan ortiq aholi vakillari ishtirok etib, **1060** nafar fuqarolarning murojaatlari ish yurituvga qabul qilindi, **2 520** nafariga joyida huquqiy tushuntirishlar berilishi taʼminlandi.

Tadbirlar jarayonida ishtirok etgan fuqarolarga **2 500** dan ziyod dolzarb mavzulardagi huquqiy axborot materiallari (flayer, buklet) tarqatildi. Bunda, fuqarolik munosabatlari, mulk, mehnat, taʼlim va soliq masalalariga doir muhim tushunchalar ochib berildi.

Bundan tashqari, mahalliy hokimliklarda **“Hokimlik soati”** tadbirlari joriy etilib, unda adliya boʻlimlari tomonidan hokimliklar hamda davlat organlari va tashkilotlari rahbarlariga 889 ta (jami 16 830 ta) normativ-huquqiy hujjatlarning mazmun va mohiyati boʻyicha tushuntirishlar berildi.

IV. Norma ijodkorligi, huquqiy ekspertiza sohasida.

Norma ijodkorligi sohasida **203 ta** *(oʻtgan yilning mos davriga nisbatan 167,1 % yoki 127 taga ortgan)* normativ-huquqiy tusdagi qaror loyihalari huquqiy ekspertizadan oʻtkazildi.

Mahalliy davlat hokimiyati organlarining qaror va farmoyishlarni qabul qilishda qonun hujjatlariga rioya etilganlik holatlari yuzasidan **152 ta** *(oʻtgan yilning mos davriga nisbatan 111,1 % yoki 80 taga ortgan)* nazorat tadbirlari oʻtkazilib, natijada **329 ta** *(oʻtgan yilning mos davriga nisbatan 160 taga kamaygan)* qonunbuzilishi holatlari aniqlangan.

Hokimliklar va boshqa nazorat qiluvchi organlarga **143 ta** *(oʻtgan yilning mos davriga nisbatan 257,5 % yoki 103 taga ortgan)* taʼsir choralari kiritilishi oqibatida **89 ta** qaror va farmoyishlari, shundan **37 ta** normativ tusdagi qarorlar bekor qilindi.

V. Huquqiy xizmat koʻrsatishni davlat tomonidan tartibga solish sohasida.

Viloyatda **101** **ta** *(oʻtgan yilning mos davriga nisbatan 15 taga ortgan)* xususiy amaliyot bilan shugʻullanuvchi notariuslar faoliyati doimiy ravishda nazoratga olinib, **41 nafar** *(oʻtgan yilning mos davriga nisbatan 64 % yoki 16 taga ortgan)* xususiy notarial faoliyat bilan shugʻullanuvchi notariuslarning faoliyati **15 kun**dan **5 oy**gacha muddatga toʻxtatildi hamda   
**2 nafar** notariusning litsenziyasini tugatish toʻgʻrisida sudlarga arizalar kiritildi.

VI. **Nodavlat notijorat tashkilotlar sohasida.**

Viloyatda jami 792 ta *(oʻtgan yilning mos davriga nisbatan 35 taga ortgan)*, shundan 21 ta hakamlik sudlari nodavlat notijorat tashkilotlari faoliyat yuritadi.

Soha boʻyicha oʻtkazilgan **39 ta** *(oʻtgan yilning mos davriga nisbatan   
102 % yoki 20 taga ortgan)* nazorat tadbirlari natijasida **38 ta** qonun buzilishi holatlari aniqlanib, ularni bartaraf etish yuzasidan **46** ta taqdimnoma va ogohnomalar kiritilib, taʼsir choralarga koʻra **17** **nafar** shaxslar intizomiy hamda **3 nafar** mansabdor shaxslar maʼmuriy javobgarlikka tortildi.

VII. Yuridik xizmat koʻrsatish sohasida:

Yuridik xizmat koʻrsatish markazlariga “E-huquqshunos” elektron tizimi orqali jami **162 282 ta** hujjatlar huquqiy ekspertizadan oʻtkazilgan boʻlib, shundan **145 623 tasiga** ijobiy va **2 932 tasiga** salbiy xulosa berilgan, **13 272 tasi** kamchiliklar mavjudligi sababli huquqiy ekspertizadan oʻtkazilmasdan qaytarilgan.

Yetim bolalar va ota-ona qaramogʻidan mahrum boʻlgan bolalar hamda ularni vasiylariga **351 marotaba** huquqiy maslahatlar berilgan.

**VIII. Davlat xizmatlari koʻrsatish sohasida:**

Davlat xizmatlari markazlari tomonidan ***959 746*** *ta* davlat xizmatlari koʻrsatildi *(oʻtgan yilning mos davriga nisbatan 8,2 % yoki 71 706 taga ortgan)*. Shuningdek, oʻtgan davr mobaynida ***47 433*** *ta* yangi tadbirkorlik subyektlari davlat roʻyxatidan oʻtkazilgan boʻlib, ***6 884***tasini yuridik shaxslar, ***40 549*** *ta*ni jismoniy shaxslar esa tashkil etadi. Bundan tashqari ***24*** *ta* xorijiy investitsiya ishtirokidagi korxona davlat roʻyxatidan oʻtkazildi. Sayyor tartibda ***47 800*****ta** va filiallar tomonidan ***49 678*** *ta* davlat xizmatlari koʻrsatildi.

**IX. Fuqarolik holati dalolatnomalarini yozish sohasida:**

Viloyatida 2022-yil 9 oyi davomida **114 439 ta** fuqarolik holati dalolatnoma yozuvlari qayd etildi *(oʻtgan yilning mos davriga nisbatan   
983 taga kamaygan)*. Shundan, ***74 931*** *ta*  tugʻilganlik, ***20 983*** *ta* nikoh, ***3 985*** *ta* ajrim va ***14 540*** *ta* oʻlim haqida dalolatnoma yozuvi qayd etilgan.

Shuningdek,FHDY boʻlimlarida mavjud boʻlgan **7 mln.ga** yaqin qogʻoz koʻrinishidagi dalolatnoma yozuvlari toʻliq raqamlashtirildi.